
ЅТАУОМІС АМТНКОРОМҮМҮ ІХ ТНЕ КЕСІОМ ОЕ БМОГУАХ. Тһе рарег Юсизев оп 
а ресиПіагіѓу іп ће іеуеіортепі оЁ регвопа! патез іп ће гертоп оЁ 5то!уап дигшо Ше 
ХХ сепииту: ће ѕиБѕіієибіоп оЁ рагі о ће Агађіс-ТигКкіѕћ ретвопа! патеѕ ог апіћгор- 
опутпѕ оЕ 51ауопіс гооіѕ. Тһе ацёћог а етор!в ѓо апауге Ше сацѕеѕ Ша шсиед рагепіѕ 
го ргеѓег регвопа! патеѕ оѓ 5]ауопіс опрш. А огеаё питБег оЁ һҺіѕ(огіса! еуепіѕ Іеаа (о 
сһапреѕ іп Ше ѕуѕќет оЁ регвопа! патеѕ. бис сһапреѕ оссиггеа гереатефу аигіпе Ше 
сепёцгіеѕ іце То Ше аззшиПаноп аѕрігайопѕ оѓ геПртоив апа ѕѓаѓе Іеайегѕ Ша гиеа һіѕ 
Богдег геріоп. 


Кеумогдв: Регѕопа! патеѕ оЁ АгаБіс-ТигКіѕћ огівіп, сһапое оЁ патеѕ, регвопа! патеѕ оЕ 51ауопіс 
огівіп, ігапѕрагепсу оЁ ѕетапіісѕ аѕ Ёасѓог іп ће сһоісе оЁ регѕопа! патезѕ. 


В тази статия се спираме на една особеност при развоя на личните имена в Смо- 
лянско през миналия век, а именно на замяната на една част от арабско-турските 
лични имена с антропоними от славянски корени. Опитваме се да анализираме при- 
чините, които подтикват родителите да избират преномени със славянски произход. 
Посочваме множеството исторически събития, предизвиквали промени в системата 
на личните имена. Изтъкваме и обстоятелството, че тези процеси са се повтаряли 
многократно през вековете поради асимилационните стремежи на държавните 
водачи, управлявали този граничен в етнически и религиозен аспект район. 

Многократно е констатирана консервативността на родопските говори. В тях 
са съхранени най-много особености на старобългарския език. По-отношение на 
антропонимията фактите са съвсем различни. Един бегъл поглед върху системата на 
личните имена показва тяхната изключителна и цялостна промяна за много кратки 
времеви периоди. 

През ХХ век антропонимичната система в Родопите се променя цялостно 
под влиянието на държавата, на образователните институции, на българската 
и световната култура, на литературата, на множество недотам ясни и доловими 

обществени фактори. Днес системата на личните имена в Смолянско е уеднаквена 
с останалите райони на България. Това се отнася и за действащите в момента 
тенденции - на българските деца да се дават имена, характерни за английската и 
латиноамериканска култура. 

Първата рязка промяна на антропонимичната система е осъществена още със 
самото заселване на славяните на Балканския полуостров. Славяните идват със 
своя система, но под влияние на православната църква, при покръстването, старите 
славянски, прабългарски и други имена се заменят с християнски. 

В исторически план главен фактор за промените на именната система сарелигиите. 
Вече две хиляди години Родопите са средище на православието, католицизма и моха- 
меданството. В миналото са се разпространявали павликянството и богомилството, 
а вероятно и вярвания на славяни и траки още от преди покръстването. 

Родопите са населени от най-дълбока древност. Няколко хиляди години преди 
образуването на българската държава местното население в Родопите са траките. 
Антропонимичната система на траките изчезва под влияние на Римската империя, на 
елинизацията и романизацията и най-накрая се загубва сред масовостта на славянските 
племена (Ангелов 1971). След У век основна роля в съдбата на южните части на 
Балканския полуостров и на Родопите играят славяните. Те идват със своя антропони- 
мична система. Редица имена на славянски вождове се споменават във византийските 
документи. Славянската антропонимична система е подложена на силен натиск от 
навлизащите чрез християнството еврейски, гръцки и латински лични имена. 

С приемането на християнството в антропонимичната система на южните славяни 
се налагат лични имена от гръцки и латински произход. Множество изследвания 
показват, че подмяната не става изведнъж, а е налице едно интересно явление в 
антропонимията, което по-късно превратностите на историята многократно ще 
повтарят. 

Имаме предвид следната ситуация - при раждането детето получава своето 
лично име, когато този човек вече е зрял мъж, поради намеса на външни за неговата 
социална среда фактори, изведнъж е принуден да промени своето име. Новото 
лично име не може да навлезе изведнъж в социалния колектив, в който човекът 
живее. Естествено е в битовата среда да бъде назоваван с името, което е имал преди и 
с което е познат в обществото. 

По този начин в епохата на ранната българска държава се появяват лица, имащи 
по две имена. Едното е славянско или прабългарско, ползващо се в бита, в семейната 
и родова общност, а другото е дадено при покръстването за нуждите на религиоз- 
ната обредност. В Родопите тези случаи в антропонимията ще да са били по-силно 
изразени, тъй като с много голяма вероятност християнството навлиза на гръцки 
език, чрез духовници, които са гърци или са вече елинизирани славяни. 

Превратностите на историята спомагат тази традиция да продължава с хиля- 
долетия. При кръщенето човекът получава име, което се свързва с името на някой 
светия. Този антропоним няма своята семантична мотивираност сред необразова- 
ното местно славянско население, няма и своята традиция. Липсата на прозрачна 
семантика и на родова традиция прави това име неизползваемо. 

Изследвайки системата на личните имена в българския и немския език Борян Янев 
изтъква старинността на имената от славянски корени в антропонимичната система 
на българите и подчертава прозрачността на тяхната семантика: „Двучленните 
имена се определят като най-архаични, най-типични и са свързани в голяма степен с 
древната славянска общност. ..Съставът на повечето от тях и днес е ясен за хората (за 
разлика от християнските имена или преномените от западните култури). Имената 
... са имали дълбок смисъл. В съвременната антропонимия са трайни лексикалните 
компоненти на старинни композити като: мир, слав, бер, благ, бог, буд, вел, вид, влад, 
год, дар, добр, драг, жив, люб, мил, рад, тих, стан, яр. Най-използвани са съставките 
мир и слав (Янев 2009: 75-76). 

Николай Ковачев посочва няколко славянски имена на предводители на 
славяните, които са документирани във византийските исторически извори: 
„Даврита (Лоорітбс̧, Даврентий, 547 г.), Мусокий (Мохосікіоу, 594), Радогдст - 
(Арббусотос към 585 - 594), Пирагаст (Пуроүботос̧, 595 г.); това са предимно имена 
от Дакия. От други области се споменават: Дабрагез (АбВроуесас > Доброгдст, 
558 г.), Сварун (Хопаропуас от отреда на Дабрагез в 558 г.), Татимер (Тот|ер към 
558 г. на византийска служба), Хацдн (княз, убит през 620 г. при нападение на Солун), 
Пребънд (ПерВочудос, Перебоундь, Првждъ, 645 г.) Акамер (Акоцпрос, АКатігиѕ, 
799 г., княз от Велезития) Невул (ХеВоъдос, 692 г., предводител на славянската група 
във войската на Юстиниан), Славун (УкЛофВотуос, 768 г. княз на северите, заловен 
с измама от Византийците)” (Ковачев 19876: 126). Обикновено при покръстването 
тези имена не се запазват, а се дават гръцки. 

Както изтъква Н. Ковачев: С приемането на християнството и покръства- 
нето на нашия народ в 865 г. византийското духовенство и църквата узаконяват 
официално и многобройните чужди имена на светци. Славянската народна 
традиция при именуването обаче едва ли е прекъснала; в семействата са се появили 
двойни лични имена; официално „кръстно” и неофициално „народно” (Ковачев 19870: 
145). Конкуренцията между славянските имена и антропонимията на православното 
християнство е засвидетелствана и в Русия след покръстването в 989 г.: вь кръщение 
Идсиф, а мирьскы Остромир - 1056 г. Родися у Игоря сын, и нарекоша имя ему 
в крещенеи Андреян, а княжее Святополк” (Селищев 1968: 107). 

Многократно е посочвано разнообразието от лични именна в семейството на пок- 
ръстителя на прабългарите и славяните от българската група Борис Г. „Княз Борис 
І при покръстването си взема името на кръстника си, византийския император 
Михайл „іҳлила - Бориша” (Дринов 191: зо), а синът на цар Борис се именува 
Владимир - Расате. Двойни лични имена носят и други наши владетели и техни 
близки: през ХІ в. - Гаврийл-Радомир, син на Самуйл, цар Йойн-Владислӣв, Петър- 
Делян (ОделБнь, ДЖлганъ, Долгань), син на Гавриил-Радомира” (Ковачев 1987: 145-146). 

Разнообразието от църковно-християнски и славянски имена продължава и 
в Средновековна България. Тодор Бояджиев прави класификация на по-старите 
сложни имена в българския език по векове и уточнява, че „времето на първоначал- 
ното фиксиране на името нее равно на времето, когато то е било създадено, тъй като 
точна хронологизация на всяка именна форма не може да се намери” (Бояджиев 

2000: 45-52). Т. Бояджиев започва своята класификация с имена, фиксирани преди 
и през ІХ век, и завършва със сложни имена, засвидетелствани през ХУШ век. 
Класификацията на Т. Бояджиев свидетелства за непрекъсната славянска традиция 
в личноименния фонд на българите. 

За времето от ХУ век Н. Ковачев изтъква следния факт: От 2825 лични имена на 
данъкоплатци 950 са църковно-християнски, а 1356 са домашни. Между домашните 
значителен брой са сложни от типа Белослав, Братомир, Бранивди (Ковачев 1987а: 
15-16). 

През голяма част от историята на българската държава отношенията между 
българи и гърци са антагонистични. Трайната враждебност пречи имената с явен 
гръцки произход да навлизат в антропонимичната система на българите. Известен 
в литературата ни е случаят с възрожденския писател Райко Жинзифов. Той пише 
следното писмо на Г. С. Раковски: Помните ли, защо кога дойдох в Одеса, току 
що чухте гръцкото ми име, първий ваш отговор беше „Да си мениш името, ако си 
българин” Исто, Господи мой, колко неприлично ми се видеше името ми. Прочие 
вместо Ксенофонт... зедох име, с което преди две години ме викаше муж добрий 
и великодушен и най-голям родолюбец Д. Хр. Миладинов. Това име ке го держам до 
последното ми издихание (Жинзифов 1969: 342). 

Същата възрожденска линия е констатирана и от Христо Ботев: Преди двадесет 
и пет години в България се беше появила мода да дават на децата си християнски 
или гръцки и римски имена, т.е. да подражават на русите. В навечерието на 
Априлското въстание народното съзнание се извисява и Хр. Ботев отбелязва: Днес 
ролите се промениха. Съвременните българи захващат да търсят своите стари 
имена или да прекръстват гръцките на български (Теодор на Бдгдан, Гедрги на 
Бранислав, Стефан на Станислав) (Ковачев 1987: 128). 

В Родопите често се сменя държавното управление и днес констатираме липсата 
на достатъчен брой административни документи, въз основа на които да може да се 
проследи системата на личните и фамилните имена за исторически период, който е 
по-дълъг от сто години. 

Липсата на семантична обвързаност, както и липсата на родова традиция, 
обясняват лесната и безпроблемна промяна на антропонимите от администрацията 
на съответната държава или от служителите на християнската или на мохамедан- 
ската религия. Налице е една официална антропонимична система за църквата 
или държавата и друга, която се ползва в битовото общуване. Много стар факт в 
българската действителност. Един такъв процес на рязка промяна на антропонимич- 
ната система ще проследим детайлно в именната система на една родопска община. 

Анализираме конкретно промяната на антропонимите в община Неделино, област 
Смолян (ћёёр://муу.педе[іпо.Бд). 

Условно разделяме системата на личните имена на два периода. Първият период 
представя всички лични имена, отбелязани в Регистъра на ражданията в Неделино 
за десетилетието от 1920 до 1930 г. Вторият момент от състоянието на антропони- 
мичната система е периодът от 1970 до 1980г. 

Антропонимичната система в община Неделино е относително бедна на уникални 
имена. За целия период от сто години са налични всичко 1369 уникални имена. Едно 
и също лично име понякога има огромна фреквентност. 

За десетилетието от 1920 до 1930 г. в Регистъра за ражданията в Неделино са 
отбелязани всичко 825 родени деца. Те са назовани с много малък брой антропоними. 
Това позволява да бъдат изброени и описани всички, засвидетелствани имена. 
Срещу всяко от тях показваме и статистически данни. В отделни случаи зачитаме 
различното писмено отбелязване само като колебания при записването, а не като 
съществуване на нов антропоним - например името Азис и Азиз. Така системата на 
личните имена има следния вид. 


Антропонимична система в общ. Неделино 1920 - 1930 г. 


азис/Азиз - 19 Енвер – 1 Мухарём - 1 
Азим – 4 Енде-1 Мюемин -1 
Айша/Айше - 106 Ефимия -1 Мюмюн -1 
Анифе-т Ешреф-9 Набие - 2 
Анчо -1 Зайде – з Надка - 2 
Асен-7 Займ - 2 Назиф - 2 
Асан –3 Зейнеяса – 1 Несибе - 18 
Асие/Асия - 5 Ибрахим - 6 Неджимя -1 
Атанас -1 Ибрям - з Незифя - 2 
Атидже-1 Иван -з Нури -1 
Афизе-1 Идрӣз -– 1 Нурие – 2 
Ахмед - 55 Иляз -3 Осман - 6 
Ахмуд - 2 Исейн - 21 Реджеп - 4 
Байрам - 4 Йордан -1 Райме-1 
Брайм -1 Кадиме - 15 Раиф - 12 
Брах”м – 2 Кезим -1 Райчо – 1 
Вайде – з Кемйл - 2 Рамадан - 16 
Векил – 1 Керме-1 Расим - 13 
Вергиния -1 Костадин -1 Расимя - 34 
Гебрги -1 Кюдимё -1 Рафия/е – 36 
Гюлсюмё - 1 Кюрсиё -1 Рахимё - 4 
Гюрсия -1 Леилё – 1 Реджеп - 4 
Джамил -1 Летиф – 1 Ресимя - 14 
Джемиле - 2 Лютвие – 1 Ризӣй – 1 
Джефёр - 1 Мария -1 Рукие-з 
Донка -1 Махмуд - 1 Сабрие - 2 
Елвар -1 Местаф -1 Садике - 7 
Емиде-1 Мехмед - 51 Садък - 4 
Емил –1 Мехмедали -1 Сайд – 1 
Емине – 6 Мустафа - 2 Селиме - 23 

Салих - 6 Фатма - 43 Шабан - 8 
Садой -1 Ферад -1 Шекӣр - 3 
Селим - 2 Хафизе -1 Шериф - 4 
Сизай – 1 Хабибе – 1 Шерифё – 9 
Симеон - 1 Хазим -1 Шефик - 4 
Славейко -1 Хайрие -1 Шукри - 1 
Славчо -1 Хайдар -1 Шукрия -1 
Смайл -3 Хайредин - 2 Юзейр -1 
Софка -1 Халил - 2 Юлмиё - 5 
Стефан -1 Халиме-1 Юмер -з3 
Стоян - 3 Хари -1 Юмия - 5 
Сюлейман -1 Хасан - 22 Юсейн -7 
Тасим - 2 Хасиё -1 Юсуф -1 
Тахир -1 Хасиме -1 Ямин -1 
Тефик - 2 Хафизе - 5 Яшар -1 
Тодор -1 Христо -2 

Файк-1 Хюсейн -2 


Всички деца, отбелязани в Регистъра за раждане на Неделино за периода от 1920 
до 1930 г., носят общо 140 имена. Именуването на 815 родени деца със 140 преномена 
не е особено изключение за българската именна система. 

Нека посочим първите осем най-често срещани мъжки лични имена: 

. Ахмед - с това име са назовани 55 момчета; 

. „Мехмед - стова име са назовани 51 момчета; 

.  Исейн - 21 исъщо така Юсеин - 7 (това еедно и също име за лицата, 
които го носят и за техните близки) общо - 28 момчета; 

. Хасан - 22 момчета; 

• Азиз – 19 момчета; 

.  Рамадан - 16 момчета; 

• Расим - 13 момчета; 

• Райф - 12 момчета. 

Съответно осемте най-често срещани женски лични имена са: 

· Диша, Айша, Айше (приемаме тези три изписвания за едно лично име) 
общо 106 момичета носят това име; 

• Фатма - 43 момичета; 

•  Расиме – Зд и също Ресиме - 14, от което следва, че 48 жени носят това име; 

. Рафия - 36 момичета; 

• „Селимя - 23 момичета; 

. „ Несибе - 18; 

. Кадиме-15; 

. Шерифя-0д. 

Статистическите данни показват бедния личноименен фонд - пряко следствие от 
необразоваността и ниската културата на населението през този период. Чрез името 
не се приписват благопожелания или характеристики на детето. 

Внушителна е честотата на личното име Айша - всяка четвърта жена носи това име. 
Ако направим сравнение с най-широко разпространените лични имена в България, 
ще установим, че според Н. Ковачев най-често срещаното женско лично имее Мария 
с 3,14% от състава (Ковачев 1987: 153). В община Неделино, Смолянско личното име 
Айша се носи от 25% от жените. Само четири женски лични имена обхващат 5500 
от всички жени, което онагледява бедната култура на населението. Констатираме 
липсата на каквото и да е специално отношение към даването на име на бебето. 
Всъщност не повече от 15 женски лични имена обхващат 80% от жените. 

Състоянието при мъжките лични имена е идентично. 

Двете най-често срещани мъжки лични имена са - Ахмед и Мехмед. Общотоб момчета 
носят тези имена. Въпреки липсата на писмени свидетелства, възможната звателна 
форма на двата антропонима, както и тяхната съкратена форма, е Метьо - налице е 
отново същата абсурдна ситуация, при която всеки четвърти мъж би трябвало да 
е Метьо. Въпреки това контрастът, в сравнение с най-разпространените лични имена 
при мъжете като цяло за България, не е толкова изразителен. Имената Ахмед и Мехмед 
обхващат около 16% от състава. Според статистическите данни на Н. Ковачев имената 
Димитър и Георги се срещат съответно при 6.44 % и 6.29 90 от българите. Двете лични 
имена назовават 12,73% от българските мъже (Ковачев 1987: 153). 

Според данните от личноименния фонд в Неделино за периода 1920-1930 Г. се 
констатира, че разнообразието при личните имена на мъжете е по-богато, отколкото 
при женските лични имена. Като цяло за България разнообразието е по-изразено 
при женските лични имена. При контактите с външната среда местното население е 
успяло да чуе, възприеме и усвои повече мъжки имена. Най-важната предпоставка за 
липсата на разнообразие при избора на личните имена се крие в необразоваността 
на хората. Всички най-често срещани женски и мъжки лични имена имат арабско- 
мохамедански произход. 

Антропонимичната система в община Неделино (ив Родопите) се променя изцяло 
от началото на бо-те и най-вече през 70-те години. 

Още през тридесетте години в Родопите започват процеси на ограничаване раз- 
пространението на арабско-мохамеданските имена и тяхната замяна със славянски. 
За десетилетието 1970-1980 година в регистрите за раждане на общ. Неделино антро- 
понимичната система е изцяло променена. 

Преобладават славянските имена. Най-предпочитаното мъжко лично име е Бисер. 
Разбира се, то не е славянско, но все паке от домашните имена. По-важното е, че вече 
има съвсем ясна семантика за близките и родителите на кръщаваното дете. Среща 
се и за момичета във вариант Бисера. От личните имена, давани по скъпи платове и 
минерали, следващото е Златан с разновидности за ж. р. Златка и Златина. 

От славянските имена най-често срещани са пожелателните за придобиване на 
положителни физически и духовни качества, на първо място по фреквентност са 
личните имена за веселост, жизненост, контактност. Най-разпространено е името 

Веселин и неговите морфологично-фонетични разновидности Веско, Весела, 
Веселка, Веска. На второ място е Младен. 

На следващо място са пожелателни лични имена за придобиване на сила, здраве, 
твърдост, смелост и храброст. Това са личните имена Бойко, Здравко, Боян и Румен. 
Съответно те са на 3-то, 4-то, 5-то и 6-място по разпространение. 

Сред женските лични имена също преобладават пожелателните. Родителите и 
близките желаят чрез името да придадат на детето здраве, красота и щастие. За десе- 
тилетието 1970-1980 г. най-разпространени са Светла и Румяна, на трето място е 
името Милена. На четвърто място, отново с пожелание за привлекателност, е името 
Захарина, по-често умалителното Захаринка. 

Тематично голяма група представляват женските лични имена от цветя, като 
разнообразието е значително: Невена, Жасмина, Теменужка, Цветелина и др. И тази 
група имена са пожелателни, за да бъдат момичетата красиви и привлекателни. 

Славянски антропоними се дават на повече от 80% от кръщаваните деца. Чрез 
името родителите пожелават нещо хубаво за детето си. Те предпочитат славянското 
име, защото то има съвсем ясна за тях семантика. 

В по-ново време предстои да се види в каква степен имената със славянски корени, 
имащи ясна семантична мотивираност, ще бъдат давани на внуци и правнуци. 
Дали ще се унаследяват в рамките на рода и по-този начин традицията ще бъде 
продължена. Наблюденията върху имената на децата от списъците на детските 
градини показват съществуване на тенденция към унаследяване, но тя все повече се 
нарушава. 

Днес определяща роля при избора на лично име има глобализацията. Майките 
кръщават децата сис имената нагероитеот сериалите, които гледат по-времена своята 
бременност. Така понякога се получават много интересни от словообразувателен 
аспект преномени, при които се съчетават части от имената на баби, дядовци и други 
роднини с имената на герои от сериалите. 

Десетилетието 1970-1980 г. показва замяна на антропонимите от арабско-моха- 
медански произход с лични имена от славянски корени. Засвидетелствани са 
и значително повече уникални имена. Влиянието на външните културни фак- 
тори върху затворената местна среда не само променя изцяло, но и обогатява 
антропонимичната система. 

Децата, родени и израснали в Родопите в края на миналия и началото но новия 
век, не могат да възприемат имена като Айша, Фатма, Амед, Мехмед и така нататък. 
Асимилацията, глобализацията, радио и телевизионните медии разшириха 
кръгозора на хората, измениха изцяло и тяхната антропонимична система. 

Вероятно бързите промени на антропонимичната система в Родопите ще 
продължават. Личните имена нямат здрави корени в родовата традиция. А нали още 
навремето римляните са казали: “Всичко тече, всичко се променя”. 


Изводи 


1. Антропонимичната система в Родопи е относително бедна науникални имена - 
едно и също лично име понякога има огромна фреквентност. 

2. През ХХв. антропонимичната система е променена - в периода 1920-1940 г. пре- 
обладават арабско-турските лични имена, а след 1970 г. вземат превес славянските. 

з. От славянските имена най-често срещани са пожелателните имена за при- 
добиване на положителни душевни качества като Веселин, Веско, Весела, Веселка, 
Веска и Младен. 

5. При женските лични имена преобладават пожелателните за придобиване на 
душевна или физическа красота - Светла, Румяна, Милена и Захарина (Захаринка). 

6. Славянски лични имена носят 83% от децата. 

7. Днес определяща роля при именуването има глобализацията, но историята 
показва, че с много малко изключения вече 1500 години славянската антропонимия е 
имала основната роля в системата на личните имена и това ще продължи. 

